1.számú melléklet

A **DIASZPÓRA FELSŐOKTATÁSI ÖSZTÖNDÍJPROGRAM** FELSŐBB ÉVES ÖSZTÖNDÍJASAINAK MEGÉLHETÉSI ÉS LAKHATÁSI TÁMOGATÁSÁNAK ODAÍTÉLÉSÉNEK MÓDJÁRÓL, FELTÉTELRENDSZERÉRŐL ÉS INTÉZMÉNYI ELJÁRÁSRENDJÉRŐL

A Diaszpóra Felsőoktatási Ösztöndíjprogram (a továbbiakban: DFP) céljainak a Pázmány Péter Katolikus Egyetemen történő megvalósítása érdekében a Tempus Közalapítvány (a továbbiakban: TKA) által a DFP keretében támogatásban részesült hallgatók megélhetési és lakhatási támogatásának odaítéléséhez kapcsolódó eljárásrend:.

1. A DFP Működési Szabályzata (a továbbiakban MSZ) és Végrehajtási Útmutatója (a továbbiakban VHÚ) alapján az ösztöndíjas  hallgatóknak lehetőségük van az ösztöndíjas időszak második évétől megélhetési és lakhatási támogatás folyósítását igényelni szociális vagy kiválósági alapon.
2. Amennyiben van érintett DFP támogatásban részesült hallgatójuk, az egyes Karok elkészítik és közzéteszik a kari honlapon a felhívást, majd legkésőbb az adott év júniusában megnyitják ösztöndíjasok számára az igénylést. A TKA által ezzel kapcsoltban adott tájékoztatásokról és előírt formanyomtatványokról a Központi Külügyi Osztály tájékoztatja a Karok illetékes munkatársait.
3. A jogosultság illetve a juttatás feltételeit, a megítélés szempontjait, továbbá a kérelmezés határidejét a kari honlapon közzétett, adott tanévi ösztöndíjkiírás tartalmazza, mely az aktuális DFP MSZ és VHÚ alapján, valamint a TKA által megállapított kötelező tartalom felhasználásával kerül összeállításra.
4. Az igénylés benyújtása a hallgató képzése szerint illetékes Karon történik, a felhívásban meghatározott eljárásrend szerint elektronikus – különösen indokolt esetben papír alapú – formanyomtatvány hiánytalan kitöltésével, és szabályos – különösen az előírt határidőn belül történő – benyújtásával.
5. A szociális alapú támogatás esetén a hallgatónak a TKA által kiírt mindenkor érvényes kritériumoknak kell megfelelnie, valamint a TKA által rendelkezésre bocsátott Nyilatkozatot kell kitöltenie, amely magyar vagy angol nyelven is benyújtható.
6. A kiválósági alapú támogatás kiválósági (teljesítmény) alapú megítélése esetén sincs szükség a hallgató részéről igazoló dokumentumok benyújtására, az ahhoz szükséges feltételek meglétét a rendelkezésre álló adatok alapján hivatalból kell vizsgálni.
7. Az igény elbírálása az adott Kar dékánjának hatáskörébe tartozik.
8. Az igények benyújtásának határideje**: szeptember 2.** A határidő jogvesztő, annak elmulasztása esetén igazolási kérelem nem terjeszthető elő.
9. A kérelmek elbírálásának végső határideje: **szeptember 15.**
10. A döntésről az intézmény határozatot állít ki, amelyet az ösztöndíjszerződés mellékleteként a hallgató személyi anyagai között rögzíti.
11. Az intézmény a döntést követő **8 napon belül** értesíti a hallgatót és a TKA-t. A hallgató tájékoztatása a döntésről a Neptun rendszerben történik.
12. A döntés ellen jogorvoslatnak van helye a döntés kézhezvételétől számított 15 napon belül a Hallgatói Jogorvoslati Szabályzat rendelkezéseinek megfelelően.